recursal/SuperWikiNEXT-32B huggingface dataset:
ஆர்வர்டு-ஐபிஎம் மார்க் 1 கணினியின் இடது பகுதி
வலது பகுதி
உள்ளீடு/வெளியீடு மற்றும் கட்டுப்பாட்டின் விவரங்கள்
**ஆர்வர்டு மார்க் I** என்ற கணினி ஐபிஎம் நிறுவனத்தால் கட்டமைக்கப்பட்டு ஆர்வர்டு பல்கலைக்கழகத்திற்கு பெப்ரவரி 1944இல் அனுப்பப்பட்ட மின்-இயந்திரக் கணினி ஆகும். முதலில் **ஐபிஎம் தானியக்க வரிசையால் கட்டுப்படுத்தப்படும் கணக்குப்பொறி**  (*Automatic Sequence Controlled Calculator*, **ASCC**), என்றழைக்கப்பட்ட இதனை **மார்க் I** என்று ஹார்வர்டு பல்கலைக்கழகம் பெயரிட்டது.[1]

மின்னனியல் இயந்திரப்பொறி கணினியான இதனை அவார்டு அயிக்கன் வடிவமைத்தார். இது ஐக்கிய அமெரிக்க கடற்படையின் கப்பல்கள் பிரிவினால் மே, 1944இல் பயன்படுத்தப்பட்டது. பின்னர் பல்கலைக்கழகத்திற்கு அலுவல்முறையாக ஆகத்து 7, 1944இல் வழங்கப்பட்டது.

குறிப்புகள்
-----------

1. ↑  ஆனால் கணினி வன்பொருள் மீது பொறிக்கப்பட்டுள்ள பெயர் **அயிக்கன்-ஐபிஎம் தானியக்க வரிசையால் கட்டுப்படுத்தப்படும் கணக்குப்பொறி மார்க் I என்பதாகும்.** அக்காலத்தில் எடுக்கப்பட்ட ஒளிப்படமொன்றில் (Wilkes 1956:16 figure 1-7) ***ஐபிஎம் தானியக்க வரிசையால் கட்டுப்படுத்தப்படும் கணக்குப்பொறி*** எனக் காணப்படுகிறது.
**ஆர்யக்காரகனி** என்றும் அழைக்கப்படும் **ஆர்ய பூங்கனி**, இந்தியாவின் கேரளாவில் உள்ள வட மலபார் பகுதியில் வழிபடப்படும் ஒரு பெண் தெய்வம் ஆகும். ஆர்ய பூங்கனி கடவுளை ஆர்ய பூங்கனி தெய்யமாக (நடனத்தோடு)  வழிபட்டு ஆடுகிறார்கள். ஆர்ய பூங்கனியின் தெய்யத்துடன், பப்பிரியன் தெய்யமும் அதன் சன்னதியில் ஆடப்படுகிறது. முஸ்லீம் என்று நம்பப்படும் பப்பிரியன் மற்றும் இந்து தெய்வமான ஆர்ய பூங்கனியின் புராணம் கேரளாவில் இந்து-இஸ்லாமிய மத நல்லிணக்கத்திற்கு ஒரு சிறந்த எடுத்துக்காட்டு ஆகும்.

புராணக்கதை
----------

புராணங்களின் படி, ஆர்ய பூங்கனி ஆர்யபட்டர் மற்றும் ஆர்யப்பட்டத்தியின் மகளாக பிறந்தார்.  அவள் வளர வளர, ஆபரணங்கள் மற்றும் நகைகள் மீது ஆசை கொண்டாள். ஒரு கட்டத்தில் ஆசை வெறியாக மாறியது. .

அவளது திருமணத்துக்காக முத்துக்களை தேடி ஆழ்கடலில் பயணித்த ஆர்ய பூங்கனியும் அவரது சகோதரர்களும் கடும் புயலில் சிக்கினர்.  அவர்கள் வந்த கப்பல் புயலில் சிக்கி சிதைந்தது. சிதைந்த கப்பலின் உடைசல்களைப் பிடித்து ஏழு நாட்கள் கடலில் கழித்தார்கள், எட்டாவது நாளில் அவர்கள் அனைவரும் கரைக்கு கண்டடைந்தனர். கரையை அடைந்ததும் ஒருவரை ஒருவர் பிரிந்து வெவ்வேறு ஊர்களுக்கு சென்றனர்.

மறுபடியும் கடலுக்கு எவ்வாறு செல்வது என்று கவலைப்பட்ட ஆர்ய பூங்கனி, முஸ்லீம் மாலுமியான பப்பிரியன், ஒரு சிறிய படகில் கடலுக்கு செல்வதைக் கண்டாள். ஆர்ய பூங்கனி அவரிடம் உதவுமாறு கேட்க, பப்பிரியனோ அவளது அழைப்பை புறக்கணிக்கிறார், ஆனால் ஆர்ய பூங்கனி தனது மந்திர திறமையால் அவரை ஆச்சரியப்படுத்தி, அவளது சகோதரர்களை கண்டறிய உதவுமாறு பப்பிரியனை சம்மதிக்க வைக்கிறாள். இருவருமாக அவளது சகோதரர்களை தேடி ஒவ்வொரு துறைமுகங்களாக சென்று, கடைசியாக வெண்மலாதிங்கரையில் அவளுடைய சகோதரர்களைக் கண்டுபிடித்தாள், ஆனால் அவர்களோ அவளுடன் செல்லத் தயாராக இல்லை, மேலும் அங்கேயே குடியேற முடிவு செய்தனர். எனவே ஆர்ய பூங்கனியும் பாப்பிரியானும் மேற்கொண்டு பயணம் செய்து வட மலபார் கடற்கரையில் உள்ள கூரன் மலையை அடைகின்றனர். அங்கு தளிப்பறம்ப கோயிலில் பிரதிஷ்டை செய்யப்பட்டுள்ளனர்.  தளிபரம்பாவில் உள்ள கோவிலுக்குப் பிறகு தான், வட மலபார் பகுதி முழுவதும் பல கோவில்கள் கட்டப்பட்டன.

தெய்யம்
-------

ஆர்யகாரகன்னி மிகவும் அழகான முகக்கலை மற்றும் மெதுவான அசைவுகளைக் கொண்ட ஒரு தேயம். பாதணிகள் ஏதுமின்றி ஆடும் மற்ற பெரும்பாலான தேயங்களைப் போலல்லாமல், ஆர்ய பூங்கனித் தேயம் மரத்தினால் செய்யப்பட்ட பாரம்பரிய காலணிகளை அணிந்து காட்சியளிக்கிறது.  கடலில் வீரமரணம் அடைந்த பாப்பிரியன், காசர்கோடு, கண்ணூர் மாவட்டங்களில் தெய்வக்கோலமாக கொண்டாடப்படுகிறது.  , ஆரியப்பூங்கண்ணி-பபிரியன் தேயங்கள் புராணங்களில் பதிவுசெய்யப்பட்ட இந்து-இஸ்லாமிய மத நல்லிணக்கத்தின் மகுடமான எடுத்துக்காட்டுகளாகும்.  கோவில் வளாகத்தில் உள்ள பழமையான மரம், கோவிலின் பழமைக்கு சான்றாக உள்ளது.

மேற்கோள்கள்
-----------

1. 1 2 3 4  "മലബാറിലെ 'ബപ്പിരിയൻ' തെയ്യത്തെക്കുറിച്ച്". *Samayam Malayalam* (மலையாளம்). The times of India. 26 February 2023 அன்று பார்க்கப்பட்டது.
2. ↑  സന്തോഷ്, യു പി. "ബപ്പിരിയന്‍ തെയ്യം". *www.janmabhumi.in*. Janmabhumi. 2023-02-26 அன்று பார்க்கப்பட்டது.
3. ↑  "മതമൈത്രിയുണർത്തി മാപ്പിളപ്പൊറാട്ടുകൾ ഉറഞ്ഞാടി". *Mathrubhumi* (மலையாளம்). 2023-02-26 அன்று பார்க்கப்பட்டது.
**வெள்ளீயம்(IV) புளோரைடு**  என்பது (*Tin(IV) fluoride*) வெள்ளீயம் மற்றும் புளோரின் தனிமங்கள் சேர்ந்து உருவாகும் ஒரு வேதிச் சேர்மம் ஆகும். SnF4 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. வெள்ளை நிறத் திண்மமான இதன் உருகுநிலை 700° செல்சியசு வெப்பநிலையாகும்.

தயாரிப்பு
---------

வெள்ளீயம் உலோகம், புளோரின் வாயுவுடன் வினைபுரிந்து SnF4 தயாரிக்கப்படுகிறது.

Sn + 2F2 → SnF4 
எனினும், ஒரு செயலற்ற உலோக புளோரைடு அடுக்கு உருவாக்கப்படுவதால் வெள்ளீயம்(IV) புளோரைடு சேர்மத்தின் மேற்பரப்பு இறுதியில் செயலற்றதாகிவிடும். எனவே  வெள்ளீய(IV) குளோரைடுடன் நீரற்ற ஐதரசன் புளோரைடு சேர்த்து வெள்ளீயம்(IV) புளோரைடு தயாரிக்கும் மாற்று தொகுப்பு முறை பயன்படுத்தப்படுகிறது.

SnCl4 + 4HF → SnF4 + 4HCl
பொட்டாசியம் புளோரைடு போன்ற கார உலோக புளோரைடுகளுடன் இது அறுபுளுரோசிடானேட்டுகளை உற்பத்தி (எ. கா K2SnF6) செய்கிறது. இது எண்முக SnF62− எதிர்மின் அயனியை கொண்டுள்ளது. SnF4 ஒரு லூயிசு அமிலமாக செயல்படுகிறது. L2·SnF4 மற்றும் L·SnF4 என்ற கூட்டுவிளைபொருளையும் உற்பத்தி செய்கிறது.

கட்டமைப்பு
----------

மற்ற வெள்ளீய டெட்ரா ஆலைடுகளான வெள்ளீயம்(IV) குளோரைடு, வெள்ளீயம்(IV) குளோரைடு, வெள்ளீயம்(IV) புரோமைடு, மற்றும் வெள்ளீயம்(IV) அயோடைடு, போன்றவற்றைப் போலல்லாமல் வெள்ளீயம்(IV) புளோரைடு எண்முகமாக ஒருங்கிணைக்கப்பட்ட வெள்ளீய சமதள அடுக்குகளைக் கொண்டுள்ளது. இங்கு எண்கோணம் நான்கு மூலைகளைப் பகிர்ந்து கொள்கிறது மேலும் இரண்டு முனையங்கள், பகிரப்படாத, புளோரின் அணுக்கள் ஒன்றோடொன்று மாறுபடுகின்றன.  மற்ற வெள்ளீயம்(IV) ஆலைடுகளைக் காட்டிலும் வெள்ளீயம்(IV) புளோரைடின் உருகு நிலை 700 பாகை செல்சியசு என்ற உயர் வெப்பநிலையில் உள்ளது. ஒப்பீட்டளவில் அவை (SnCl4, -33.3 °செல்சியசு; SnBr4, 31 °செல்சியசு; SnI4, 144 செல்சியசு) குறைந்தளவு உருகுநிலையைக் கொண்டுள்ளன. தொகுதி 14 இல் உள்ள இலேசான உலோகங்களின் டெட்ராபுளோரைடுகள் வடிவங்களை விட இது மாறுபட்ட வடிவத்தைக் கொண்டுள்ளது. திண்ம நிலையில் வெள்ளீயம் டெட்ரா புளோரைடு மூலக்கூறு படிகங்களாக உள்ளது.

மேற்கோள்கள்
-----------

1. ↑  Greenwood, N. N.; Earnshaw, A. (1997). *Chemistry of the Elements* (2nd ). Oxford:Butterworth-Heinemann. பக். 381. பன்னாட்டுத் தரப்புத்தக எண்:0-7506-3365-4.
2. ↑  Holleman, A. F.; Wiberg, E.; Wiberg, N. (2001). *Inorganic Chemistry, 1st Edition*. Academic Press. பக். 908. பன்னாட்டுத் தரப்புத்தக எண்:0-12-352651-5.
3. ↑  Inorganic Chemistry [Paperback],2d Edition, Housecroft, Sharpe,2004, Pearson Education ISBN 0130399132, ISBN 978-0130399137
**பாசானைட்டு** *(Bassanite)* என்பது CaSO4•1/2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சல்பேட்டு கனிமம் என்று இது விவரிக்கப்படுகிறது. ஒரு CaSO4 அலகுக்கு அரை மூலக்கூறு தண்ணீர் என்ற இயைபு காணப்படுவதால் இதை கால்சியம் சல்பேட்டு எமியைதரேட்டு என்ற பெயராலும் அழைக்கிறார்கள். 

1910 ஆம் பாசானைட்டு கனிமம் முதன்முதலாக இத்தாலி நாட்டின் தென் பகுதியிலுள்ள விசுவியசு மலையில் கணடறியப்பட்டது. இந்நாட்டைச் சேர்ந்த 1853-1916 காலப்பகுதியில் வாழ்ந்த தொல்லுயிரியல் அறிஞர் பிரான்சிசுகோ பாசானியின் நினைவாக கனிமத்திற்கு பாசானைட்டு எனப் பெயரிடப்பட்டது. 

விசுவியசு மலையில் இது இலியுசைட், டெப்ரைட்டு, எரிமலைவாய் நீராவித் துளை படிவுகளுக்குள் கிப்சம் கனிமத்தின் மாறுபாடு வகை கனிமமாகக் காணப்பட்டது. இது கலிபோர்னியா மற்றும் ஆத்திரேலியாவில் உலர்ந்த ஏரி படுகைகளில் காணப்படுகிறது. குகைகளில் கிப்சத்துடன் உள்ளடுக்கில் ஒன்றிணைக்கப்பட்டும் கிடைக்கிறது.

மேற்கோள்கள்
-----------

1. ↑  Bassanite on Mindat.org
2. 1 2 3  Bassanite in the Handbook of Mineralogy
3. ↑  Bassanite data on Webmineral
1935 Auburn ஸ்பீட்ஸ்டெர் விளம்பரம்
ஹோண்டா S2000 ரோட்ஸ்டெர்
**ரோட்ஸ்டெர்** (*Roadster*) என்பது இரண்டு பேர் மட்டும் அமர்ந்து பயணிக்கக்கூடிய நிரந்தர கூரையில்லாத தானுந்து வகையாகும். இவற்றின் கூரைப்பகுதிகள் பொதுவாக மடக்கி வைக்கும் வகையில் தயாரிக்கப்படுகிறன. பெரும்பாலும் இவற்றின் கூரைப்பகுதிகள் தோல் அல்லது கடினமான துணி போன்ற பலமில்லாத பொருள்களால் வடிவமைக்கபட்டிருக்கும். தற்போது வெளிவரும் நவீன ரோட்ஸ்டெர் தானுந்து வகைகள் மடித்து வைத்துகொள்ளகூடிய இரண்டு அல்லது மூன்று பகுதிகளாக பிரிக்கப்பட்ட உலோகம் போன்ற கடினமான கூரைகளுடன் சந்தையில் கிடைக்கிறன. தானுந்து தயாரிப்பு நிறுவனங்கள் தற்கால நவீன ரோட்ஸ்டெர் வகை தானுந்துகளை பெயர்மாற்றி "ஸ்பீட்ஸ்டர்" (*Speedster*) என்று அழைக்கின்றன.

பாரம்பரியம்
-----------

1932 டியூசென்பர்க் J மர்பி ரோட்ஸ்டெர்
இவ்வகை தானுந்துகள் அறிமுகபடுத்தபட்டதிலிருந்தே பிரபலமாக இருந்து வந்துள்ளன ஃபோர்டு மாடல் T என்ற வகையிலிருந்து கேடிலாக் V-16 வரை அனைத்தும் மிகப்பிரபலமாக இருந்தன.

போட்டி பந்தைய கார்கள்
---------------------

**ROADSTER** என்கிற பெயர் அமெரிக்க தானுந்து பந்தைய போட்டிகளில் கலந்து கொள்ளும் இருக்கைக்கு முன்புறம் இஞ்சின் உடைய தானுந்து வகைகளுக்கும் பொருந்தும். ஆரம்பத்தில் இன்டியானாபோலிஸ் 500 என்கிறவகையுடன் இணைத்து வழங்கப்பட்டு வந்தது. ரோட்ஸ்டெர் வகை தானுந்துகளின் இஞ்சினும் ஷாப்ட்-உம் தானுந்தின் மையத்தில் அமைக்கபெற்றிருக்கும். இந்த அமைப்பு தானுந்தை இயக்கம் ஓட்டுனர் தாழ்ந்து அமர்ந்து கொள்ள அனுமதிக்கின்றது இதனால் நீள்வட்ட வடிவிலான பந்தைய போட்டி தடம் போன்ற இடங்களில் சிறப்பான செயல்பாட்டை வெளிபடுத்த முடிகிறது. ஃப்ராங் கர்டிஸ் அமெரிக்க போட்டி பந்தைய தானுந்து வடிவமைப்பாளர் தான் முதன் முதலில் 1952 ஆம் ஆண்டுவாக்கில் இண்டியானாபோலிஸ் 500 என்ற ரோட்ஸ்டெர் தானுந்தை வடிவமைத்தார். அந்த தானுந்தை பில் வுகொவிச் என்பவர் ஓட்டினார். மேலும் பல போட்டிகளில் முன்னணியிலும் இருந்தார். இவரின் அணியானது 1953 மற்றும் 1954 ஆம் ஆண்டுகளில் அதே தானுந்துகளை கொண்டு வெற்றிபெற்றது. A.J.வாட்சன் மற்றும் கூன் எப்பெர்லி என்பார்களும் ரோட்ஸ்டெர் வைகரி தானுந்து வடிவமைப்பில் குறிபிடத்தக்கவர்கள் ஆவர். பின்னர் ரோட்ஸ்டெர்கள் 1960'களின் இறுதிகளில் போட்டிகளிலிருந்து வெளியேறின. கடைசியாக ஜிம் ஹர்ட்பைஸ் என்பவர் வடிவமைத்து தானே 1968ஆம் ஆண்டு போட்டிகளில் ஒட்டியதே இறுதியாகும். ஜிம் ஹர்ட்பைஸ் 1969 ஆம் ஆண்டில் அதே தானுந்தை பந்தைய போட்டியில் ஒட்டியபோழுது அதன் இஞ்சின் குறைபாட்டின் காரணமாக கடைசி நான்கு சுற்றுகளில் தோல்வியடைந்தார். அதன் பின்னர் பலமுறை இந்த தானுந்து போட்டிகளில் பங்கேற்ற பொழுதிலும் அவை ரசிகர்களிடத்தில் வரவேற்பைப் பெறவில்லை.

ரோட்ஸ்டெர்-இன் ஆரம்பகால பெயர் பிரயோகம்

பின்னர் தானுந்தின் நடுவில் ஷாப்ட் அமைக்கப்பட்டிருந்த தானுந்துகளை விட ஷாப்ட்-க்கு அடுத்ததாக ஓட்டுனர் இருக்கை அமைக்கபெற்ற தானுந்துகள் மட்டுமே ரோட்ஸ்டெர் என்கிற பெயர் பெற்றன. பல பிரபல தானுந்து போட்டி பந்தையங்களில் போட்டியாளருடன் இணைந்து அதன் இயந்திரக் கைவினைஞரும் பயணிக்க வேண்டி இருந்தது. இரண்டாம் உலகப்போர் முதற்கொண்டு பல தருணங்களில் பல இடங்களில் இவ்வகை தானுந்துகள் தனது பணியை செவ்வனே செய்தாலும் இண்டியானாபோலிஸ் பந்தைய போட்டியாளர்கள் உருவாக்கிய "ரோட்ஸ்டெர்" என்கிற பெயரே இன்றளவிலும் நிலைத்திருக்கிறது.
**மடத்துப்பட்டி** என்ற கிராமம் புதுக்கோட்டை மாவட்டம், திருமயம் தாலுக்கா, அரிமளம் ஒன்றியத்தில் உள்ளது. இந்த கிராமம் மூன்று ஊராட்சியில் (சமுத்திரம் ஊராட்சி, துறையூர் ஊராட்சி, கும்மங்குடி ஊராட்சி) உள்ளது. தேனிபட்டி புதுப்பட்டியில் இருந்து அரிமளம் வழி புதுகை சாலையில் அமைந்த இக்கிராமம், அரிமளம் தேனிபட்டி வழிதடத்தில் 5 கி.மீ மத்தியில் உள்ளது.

இவ்வூரின் சிறப்பு இப்பகுதியின் மத்திய கிராமம் ஆகும். இங்கு வாணியசெட்டியார், கொல்லர், வல்லம்பர், வெள்ளாளர், நாடார் சமூகத்தினர் வசிக்கின்றனர். தச்சுப்பட்டறை, எண்ணை உற்பத்தி, கை மரம் அறுவை பட்டறை, பனை வேலைபாடு, கைவினைப் பொருட்கள், இயந்திர நெல் அரவைக்கூடம், விவசாயம், கால்நடை வளர்ப்பு போன்ற தொழில்கள் இக்கிராமத்தில் உள்ளன.

மடத்தூரணி பிள்ளையார், வெற்றிவடிவேலன், இடும்பர், மடத்து வினாயகர் கிராம தெய்வங்கள் ஆகும். இங்கு பங்குனி உத்திர திருவிழா சிறப்பாக நடைபெறுகிறது. காப்புகட்டி பத்துநாள் மண்டகபடி நடைபெறும். உத்திரத்தன்று காவடி எடுப்பு, அன்னதானம் சிறப்பாக நடைபெறும். மூன்றாம் நாள் இடும்பர் பூசை நடைபெறும்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**தர்மஸ்தலம் மஞ்சய்யா எகடே** *(Dharmasthala Manjayya Heggade)* (1889 – 1955) இவர் ஓர் இந்தியக் கல்வியாளரும், சட்டமன்ற உறுப்பினரும், அறப்பணிகளை செய்தவரும் ஆவார். இவர் 1918 முதல் 1955 வரை தர்மசாலா மஞ்சுநாதர் கோயிலின் பரம்பரை நிர்வாகி (தர்மதிகாரி) என்ற பெயரில் மிகவும் பிரபலமானவர்.

ஆரம்ப கால வாழ்க்கை
------------------

இவர், பெர்கடே என்ற ஒரு குடும்பத்தில் 1889 ஆம் ஆண்டு, தர்மஸ்தலா மஞ்சுநாதர் கோயிலின் பரம்பரை அறங்காவலர்கள் மற்றும் கோயில் நகரமான தர்மஸ்தலாவின் நிலப்பிரபுக்கள் குடும்பத்தில் பிறந்தார். மஞ்சய்யா மங்களூரில் தனது கல்வியை முடித்தார். இவரது மாமா சந்தய்யா எகடேவின் மரணத்திற்குப் பிறகு, 1918 இல் தனது 29 வயதில் மஞ்சுநாதர் கோயிலின் தர்மதிகார பதவிக்கு வந்தார்.

தொழில்
------

தர்மதிகாரி ஆனதும், மஞ்சய்யா மேற்கொண்ட முதல் பெரியப் பணி மலேரியாவை ஒழித்ததாகும். இது கோயில் நகரமான தர்மசாலாவில் பேரழிவை ஏற்படுத்தியது இவர் 1932 ஆம் ஆண்டில் ஒரு சர்வ தர்ம சபையைத் தொடங்கினார்.  இவரது தொண்டு நடவடிக்கைகள் கல்வித்துறையிலும் விரிவடைந்தன. இவர் 1918 ஆம் ஆண்டில் பெள்தங்கடி வட்டத்தில் முதல் உயர்நிலைப் பள்ளியைத் தொடங்கினார். மேலும் இந்த நோக்கத்திற்காக ஏராளமான நிலங்களையும் பணத்தையும் நன்கொடையாக வழங்கினார். இங்கு வழங்கப்படும் கல்வி தார்மீக மற்றும் ஆன்மீக பாரம்பரியத்தை அடிப்படையாகக் கொண்டதாக இருக்க வேண்டும் என்று இவர் விரும்பினார். எனவே 1940 ஆம் ஆண்டில் சித்தவன குருகுலம் என்ற ஒரு நிறுவனத்தை அமைத்தார். தார்மீக பின்னணியுடன் ஆன்மீக கல்வியை உள்ளடக்கிய பண்டைய குருகுல அமைப்பின் மாதிரியில் இந்த நிறுவனம் கல்வியை வழங்கியது. இவர் தமிழ்நாடு சட்ட மேலவையின் உறுப்பினராகவும் பணியாற்றினார். மேலும் இவரது சொற்பொழிவுத் திறமைக்காக அறியப்பட்டார். 1955 ஆகத்து 31 அன்று இவர் இறந்தார்.

குறிப்புகள்
-----------

1. 1 2 3  Murthy, A. V. Narasimha. "Manjayya Hegde: A Noble Savant". Star of Mysore,Department of Ancient History & Archaeology, University of Mysore. 22 June 2011 அன்று மூலம் பரணிடப்பட்டது.
2. ↑  Staff Correspondent. "Sarva dharma sammelan' from Tuesday". Archived from the original on 2007-09-13. .

வெளி இணைப்புகள்
---------------

* Past Heggade of Dharmasthala

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |
| * பா
* உ
* தொ
வடக்கு ஆப்பிரிக்கப் போர்முனை |
| --- |
| மேற்குப் பாலைவனப் போர்த்தொடர் – பான் முனை – அலெக்சாண்ட்ரியா – காட்டாபுல்ட் – பூகாரூன் முனை – டார்ச் – காசாபிளாங்கா – லியாட்டே துறைமுகம் – துனிசியா |

**பான் முனை சண்டை** (*Battle of Cape Bon*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு கடற்படைச் சண்டை. நடுநிலக்கடலில் நடந்த இச்சண்டையில் இத்தாலியின் இரு குரூசர் ரக கப்பல்களை நேச நாட்டுப் போர்க்கப்பல்கள் மூழ்கடித்தன.

வடக்கு ஆப்பிரிக்கப் போர் முனையில் மேற்குப் பாலைவனப் போர்த்தொடர் நடந்து கொண்டிருந்த போது, இரு தரப்பினருக்கும் நடுநிலக்கடல் வழியாக தளவாடங்கள் அனுப்பப்பட்டன. எனவே நடுநிலக்கடலைக் கட்டுப்பட்டுத்த இத்தாலியக் கடற்படைக்கும் பிரிட்டானியக் கடற்படைக்கும் கடும் சண்டை நிகழ்ந்து வந்தது. நடுநிலக்கடலில் அமைந்துள்ள மால்டா தீவு தளத்திலிருந்து இத்தாலிய சரக்குக் கப்பல் கூட்டங்களை பிரிட்டானியக் கடற்படையும் வான்படையும் தாக்கி வந்தன. பிரிட்டானியக் கடற்படையின் இன்னொரு பிரிவு அலெக்சாந்திரியா துறைமுகத்திலிருந்து அச்சு நாட்டுக் கடற்படையினைத் தாக்கி வந்தது. டிசம்பர் 1941ல் அலெக்சாந்திரியா கடற்படைப் பிரிவில் சேர மூன்று பிரிட்டானிய டெஸ்டிராயர் ரக போர்க் கப்பல்களும் ஒரு டச்சு டெஸ்டிராயர் கப்பலும் நடுநிலக்கடல் வழியாக அனுப்பப்பட்டன. அதே நேரம் இத்தாலியிலிருந்து திரிப்பொலிக்கு வானூர்தி எரிபொருளை ஏற்றிக் கொண்டு இத்தாலிய குரூசர் ரக போர்க்கப்பல்களான ஆல்பெர்ட்டொ டி கிசானோ, அல்பெரிக்கொ டி பார்பியானோ இரண்டும் கிளம்பின. அதனை வழிமறித்து மூழ்கடிக்க பிரிட்டானிய கடற்படைப் பிரிவுக்கு உத்தரவிடப்பட்டது. டிசம்பர் 13, 1941ல் துனிசியாவின் பான் முனை (Cape Bon) அருகில் இக்கப்பல்களைத் நேச நாட்டு டெஸ்டிராயர்கள் தாக்கின. ஐந்தே நிமிடம் நடைபெற்ற இத்தாக்குதலில் இரு இத்தாலிய குரூசர் கப்பல்களும் மூழ்கடிக்கப்பட்டன. இத்தாலியக் கப்பல்களின் தளத்தில் அடுக்கப்பட்டிருந்த எரிபொருள் பீப்பாய்கள் தீப்பற்றிக் கொண்டதால், அக்கப்பல்கள் விரைவில் வெடித்து சிதறின. இதனால் அவற்றில் இருந்த இத்தாலிய மாலுமிகளிடையே பெரும் உயிரிழப்பு ஏற்பட்டது.
பான் கி மூண்
**பான் கி மூன்** ஐக்கிய நாடுகள் அவையின் எட்டாவது பொதுச் செயலாளராவார்.. ஏழாவது பொதுச் செயலாளர் கோபி அன்னான் ஓய்வு பெற்றவுடன், ஜனவரி 1, 2007 முதல் இவர் அப்பொறுப்பை ஏற்றார்.. இவர் ஜூன் 13, 1944 அன்று கொரியாவின் சுங்ஜு நகரத்தில் பிறந்தவர். பொதுச் செயலாளர் பதவிக்கு வரும்முன் தென் கொரியாவின் வெளியுறவுத்துறை அமைச்சராக இருந்தார்.ஐக்கிய நாடுகள் அவையின் பொதுச் செயலாளர் பதவி 2016 ஆம் ஆண்டு திசம்பர் 31 இல் நிறைவுற்றது.

கல்வி
-----

பான் கி மூன் 1970ஆம் ஆண்டு சியோல் தேசிய பல்கலைக்கழகத்திலிருந்து, பன்னாட்டு உறவுகள் பாடத்தில் இளநிலைப் பட்டம் பெற்றார். பின்னர் 1985ஆம் ஆண்டு ஹார்வர்டு பல்கலைக்கழகத்தின் ஜான் எப் கென்னடி அரசாட்சிப் பள்ளியிலிருந்து பொது ஆட்சி பாடத்தில் முதுகலைப் பட்டம் பெற்றார்.

பணிகள்
------

தென் கொரியாவின் இந்தியத் தூதரகத்தில் முதன் முதலாகப் பணியில் சேர்ந்த மூண், கொரிய வெளியுறவுத்துறையின் பல்வேறு பொறுப்புகளில் பணியாற்றியுள்ளார். கடந்த ஆண்டோடு நின்று போன வட கொரிய அணு ஆயுத உற்பத்தி சம்பந்தமான ஆறு நாடுகள் பேச்சுவார்த்தையிலும் இவர் பங்காற்றினார்.

மரணதண்டனைகள் நிறுத்தப்படவேண்டும் என பான் கி மூன் வலியுறுத்தியபோதும்  சதாம் குசேனின் மரணதண்டனையை இடைநிறுத்த ஆக்கபூர்வமான முயற்சிகள் எடுக்கப்படவில்லை.

பொதுச் செயலாளர் பதவிக்கான போட்டி
--------------------------------

பான் கி மூன், ஐ. நா. பொதுச் செயலாளர் பதவிக்கு நடைபெற்ற நான்கு (உறுப்பினர் விருப்பமறியும்) தேர்வுகளிலும் முதலாவதாக வந்தார். இரண்டாவதாக வந்த இந்தியாவின் சசி தரூர் உள்ளிட்டோர் படிப்படியாகப் போட்டியிலிருந்து விலகியதைத் தொடர்ந்து ஐ. நா. பாதுகாப்பு அவை இவரை முறைப்படி தெரிவு செய்து பொதுச் சபைக்கு சிபாரிசு செய்துள்ளது. இத்தேர்தலுக்கான பிரச்சாரத்தின்போது இவரும், தென் கொரிய அரசும் பணபலத்தை பயன்படுத்தி ஏழை நாடுகளின் ஆதரவைப்பெற முயற்சித்ததாகக் குற்றச்சாட்டு எழுந்தது குறிப்பிடத்தகுந்தது. தவிர பிரெஞ்சு மொழியில் பரீட்சயமானவர் என்றவாறு அவர் குறிப்பிட்டபோதும் பிரஞ்சு மொழியில் அவ்வளவான புலமையைக் காணவியவில்லை.

உசாத்துணைகள்
------------

| * பா
* உ
* தொ
ஐக்கிய நாடுகள் சபையின் பொதுச் செயலாளர்கள் |
| --- |
| ஐக்கிய நாடுகள்(1945 முதல்) | 
* கிளாடுவின் ஜெப் (ஐக்கிய இராச்சியம்)\*
* ட்றிகுவே லீ (நோர்வே)
* டாக் ஹமாஷெல்ட் (சுவீடன்)
* ஊ தாண்ட் (பர்மா)
* கெர்ட் வால்டேம் (ஆஸ்திரியா)ஹாவியேர் பெரேஸ் டி கொய்யா (பெரூ)
* பூட்ரோஸ் பூட்ரோஸ் காலி (எகிப்து)
* கோபி அன்னான் (கானா)
* பான் கி மூன் (தென் கொரியா)

 |  |


1. ↑  ஐ.நா. பொதுச் செயலராக பான் கி மூன் தேர்வு நிதர்சனம் அணுகப்பட்டது மார்ச் 3, 2007 (தமிழில்)
2. ↑  புதிய ஐ.நா. செயலாளர் நாயகமாக பான் கி மூன் சத்தியப்பிரமாணம்
[*தொடர்பிழந்த இணைப்பு*] வீரகேசரி அணுகப்பட்டது மார்ச் 3, 2007 (தமிழில்)
3. ↑  "காப்பகப்படுத்தப்பட்ட நகல்". 2017-09-25 அன்று மூலம் பரணிடப்பட்டது. 2017-01-02 அன்று பார்க்கப்பட்டது.
4. ↑  மரண தண்டனையை ஒழிக்க பான் கி மூன் வலியுறுத்தல்
[*தொடர்பிழந்த இணைப்பு*] யாஹூ! செய்திகள் அணுகப்பட்டது மார்ச் 3, 2007 (தமிழில்)
**கத்தார் பல்கலைக்கழக நூலகம்** (*Qatar University Library*) கத்தார் நாட்டில் 1973 ஆம் ஆண்டில் கட்டப்பட்டது. கத்தார் பல்கலைக்கழகத்தின் மாணவர்கள், ஆசிரியர்கள், ஊழியர்கள் மற்றும் ஆராய்ச்சியாளர்களுக்கு இந்நூலகம் பயன்படுகிறது. 

பெண்களுக்கான நூலகம், ஆண்களுக்கான நூலகம் என்று இருபிரிவுகளாக நூலகம் இயங்குகிறது. பெண்கள் நூலகம் 1200 சதுரமீட்டர் பரப்பளவில் நான்கு அடுக்குகளாகவும், ஆண்கள் நூலகம் 3000 சதுரமீட்டர்கள் பரப்பளவில் இரண்டு அடுக்குகளாகவும் செயல்படுகிறது. நூலகத்தில் இரண்டு அமெரிக்க மூலைகள் அமைக்கப்பட்டுள்ளன. 2013 ஆம் ஆண்டு வரை, நூலகத்தின் இயக்குநராக இமாத் பெச்சிர் பணியாற்றினார்.

கத்தார் பல்கலைக்கழக நூலகம் அனைத்து கத்தார் சமூகத்திற்கும் உயர்தர தகவல் சேவைகளை வழங்குகிறது. அச்சு மற்றும் எண்ணிம வடிவத்தில் விரிவான புத்தக சேகரிப்புகளைக் கொண்டுள்ளது. இது கத்தார் பல்கலைக்கழகத்தில் கற்பிக்கப்படும் அனைத்து பகுதிகளிலும் உள்ள அறிவார்ந்த தரவுத்தளங்களிலும் உறுப்பினராக உள்ளது. ஆராய்ச்சி நுட்பங்கள் மற்றும் தகவல் அறிவாற்றல் பற்றிய பயிற்சிகளையும் நூலகம் வழங்குகிறது.

மேற்கோள்கள்
-----------

1. 1 2  "History". Qatar University. 14 December 2019 அன்று மூலம் பரணிடப்பட்டது. 19 September 2015 அன்று பார்க்கப்பட்டது.
2. ↑  "Ambassador Ziadeh visits the American Corners in Qatar University Library". Embassy of the United States in Doha. 2013. 11 January 2015 அன்று மூலம் பரணிடப்பட்டது. 19 September 2015 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்
**வெள்ளெருக்கிலையார்** சங்ககாலப் புலவர்களில் ஒருவர். புறநானூறு 233, 234 ஆகிய இரண்டு பாடல்கள் இவரால் பாடப்பட்டுள்ளனவாகச் சங்கத்தொகை நூல்களில் உள்ளன.

செய்திகள்
---------

இவர் தம் இரண்டு பாடல்களிலும் வேள் எவ்வி என்னும் என்னும் வள்ளலைப் பாடியுள்ளார். இவன் ஓர் அரசன். இவன் இறந்தபின் அவனை எண்ணி இரங்கிய கையறுநிலைப் பாடல்கள் இவை.

### புறம் 233

எவ்வி பகைவர்களை அழிக்கும் பெரும் படையை உடையவன். அவன் பெரும்பூண் எவ்வி என்று சிறப்பிக்கப்பட்டவன். தன்னிடம் பரிசில் நாடி வந்தவர்களுக்கு யானைகளைத் தாராளமாக வழங்கியவன். பெரும்பாண் எனப்படும் பாணர்களின் பெருங்கூட்டத்தின் ஒக்கலுக்கு(உறவினர்களுக்கு)த் தலைவன். அதாவது பாணர் கூட்டத் தலைவன்.

#### அகுதை

அகுதை ஒரு போர்வீரன். பகைவர்கள் தாக்கிய 'திகிரி'(சக்கரப்படை) இவன் மார்பைத் தாக்கிப் பெரும்புண்ணுடன் கிடந்தான் என்னும் செய்தி இவனைப்பற்றிப் பரவியது. இது உண்மை அன்று. பொய்ச்செய்தி. 

##### கையறுநிலை

அகுதையைப் பற்றிய பொய்ச்செய்தி போல எவ்வி புண்ணுற்றான் என்னும் செய்தியும் பொய்யாக இருக்கக்கூடாதா என்பது புலவரின் ஏக்கம்.

### புறம் 234

#### புலவர் புரட்சி

எவ்வி தனியே உண்ணமாட்டான். பலரோடு சேர்ந்தே உண்ணும் பழக்கம் உள்ளவன். அவன் இறந்தபின் அவனது மனைவி படைக்கும் உணவை மட்டும் தனியே உண்பானா? எங்கே உண்டான்? யார் பார்த்தது? 

#### சடங்கு

இறந்தவனுக்குச் சடங்கு செய்யும் அவனது மனைவி யானையின் காலடி அளவு இடத்தை மெழுகுவாள். அதன்மேல் தருப்பைப் புல்லை வைப்பாள். அந்தப் புல்லின்மேல் சோற்றுப்பிண்டம் வைத்து இறந்த அவளது கணவனுக்குப் படைப்பாள்.
**இடைமடக்கு** என்பது செய்யுளில் தொடை அமைக்கும் பாங்குகளில் ஒன்று,   

மடக்கு என்பதன் வேறு வகை.  

இது அணி வகையில் மடக்கணி எனப் பெயர் பெறும்.  

யாப்பு வகையில் யமகம் என்னும் பாடல் நெறியோடு ஒப்புமை உடையது.  

திரிபு என யாப்பு வகையாலும், திரிபணி என அணி வகையாலும் பெயர் பெற்ற மற்றொரு வகையும் உண்டு. 

இந்த வகைப் பாடல்களைப் பாடிப் புலமை விளையாட்டு விளையாடிச் சில புலவர்கள் தம் சொல்வளத்தைப் புலப்படுத்துவர். இது 15ஆம் நூற்றாண்டில் வாழ்ந்த அருணகிரிநாதர் பாணி. 

இளங்கோவடிகள் சிலப்பதிகாரத்தில் இடைமடக்குப் பாடல்களைப் பாடியுள்ளார். கானல்வரி என்பது நெய்தல் திணைக்கு உரிய இரங்கல் பாட்டு. கோவலன் யாழ் மீட்டிக்கொண்டு இதனைப் பாடுகிறான். பின்னர் மாதவியும் பாடுகிறாள்.

மேலும் அடியில் ஒருபகுதி மட்டும் திரிந்து வரும் இடைமடக்குக் பாடல்களும் உண்டு.

அடிக்குறிப்பு
-------------

1. ↑  
பவள உலக்கை கையால் பற்றித்  

தவள முத்தம் குறுவாள் செங்கண்  

தவள முத்தம் குறுவாள் செங்கண்  

குவளை அல்ல கொடிய கொடிய  

இப்படி மூன்று பாடல்கள்  

சேரல் மடஅன்னம் சேரல் நடைஒவ்வாய்  

சேரல் மடஅன்னம் சேரல் நடைஒவ்வாய்  

ஊர்திரை நீர்வேலி உழக்கித் திரிவாள்பின்  

சேரல் மடஅன்னம் சேரல் நடைஒவ்வாய்  

இப்படி ஒரு பாட்டு  

இவை மூன்றும் கோவலன் பாடியவை  

இப்படிப்பட்ட பாடல்கள் மாதவி பாடிய வரிப்பாடலிலும் வருகின்றன.
2. ↑  
காட்டு  

பூவர் சோலை மயிலாலப் புரிந்து குயில்கள் இசை பாடக்  

காமர் மாலை அருகசைய நடந்தாய் வாழி காவேரி  

காமர் மாலை அருகசைய நடந்த வெல்லாம் நின்கணவன்  

நாம வேலின் திறங்கண்டே அறிந்தேன் வாழி காவேரி.  

மாதவி பாடிய வரிப்பாட்டு
**வெள்ளூற்றுப் பெருமாள் கோவில்** சேலம் மாவட்டத்தின், இடைப்பாடி பகுதியில் உள்ள புராதன கோவிலாகும். இந்தக் கோவிலில் சுயம்பு வடிவில் பெருமாள், ஆஞ்சநேயர், விநாயகர், கருடாழ்வார் சன்னதிகள் அமைந்துள்ளன. இது சூரிய மலை அடிவாரத்தில் உள்ளது.

வரலாறு
------

இந்தக் கோவில் குறித்த வரலாறு அதிகாரப்பூர்வமாக தெரியவில்லை. ஆனால் பாண்டவர்கள் இந்த வனத்தில் வந்து வழிபட்டதாக கூறப்படுகிறது. இங்கு நாமக்கட்டியும் குங்குமமும் பிரசாதமாக வழங்கப்படுகிறது.

பயணம்
-----

இந்தக் கோவிலுக்கு இடைப்பாடி பேருந்து நிலையத்திலிருந்து அரை மணி நேரத்தில் செல்லலாம். இந்தக் கோவிலுக்கு இரண்டு சக்கர வாகனத்திலோ நான்கு சக்கர வாகனத்திலோ செல்லலாம். கோவிலுக்கு செல்ல பேருந்து வசதி கிடையாது.

பூசைகள்
-------

* புரட்டாசி மாதத்தில் சுவாமிகளுக்கு சிறப்பு அலங்காரம் செய்து பூஜைகள் நடத்தப்படுகிறது.
* பிரதி மாதம் முதல் ஞாயிற்றுக்கிழமை காலை 7:00 மணி முதல் அபிசேக ஆராதனை நடைபெறுகிறது. அதைத் தொடர்ந்து அன்னதானம் நடைபெறுகிறது.

படங்கள்
-------

* 
* 
*

தொடர்புடைய பக்கங்கள்
--------------------

* எடப்பாடி
* கல்வடங்கம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-01-01 அன்று பார்க்கப்பட்டது.
**சமூகத் தகுதிநிலை** (Social status) என்பது, சமூகத்தில் ஒரு தனியாள் அல்லது ஒரு குழுவின் தகுதி அல்லது நிலையைக் குறிக்கும். தகுதிநிலை இரண்டு வழிகளில் முடிவுசெய்யப்படலாம். ஒருவர் தன்னுடைய சாதனைகளால் சமூகத் தகுதிநிலையைப் பெறமுடியும், இது "முயன்றுபெற்ற தகுதிநிலை" எனப்படும். மாற்றாக, ஒருவர் அவரது பிறப்புரிமையால் சமூகத்தின் ஒரு குறித்த படிநிலையில் வைக்கப்படலாம், இது "பிறவிசார் தகுதிநிலை" ஆகும். இவற்றைவிட *உள்ளார்ந்த தகுதிநிலை* என்பது, நமது உடலில் அமைந்த இயற்பிய இயல்புகளால் உருவாவது. இத்தகுதிநிலை அழகு, ஊனம், உயரம், உடற்கட்டு போன்றவற்றால் கிடைப்பது. ஒரு குறித்த நேரத்தில், ஒரு தனியாளுக்கு முக்கியமான தகுதிநிலை, முதன்மைத் தகுதிநிலை எனப்படுகின்றது.

காரணிகள்
--------

பிறவிசார் தகுதிநிலை என்பது ஒருவர் பிறக்கும் போதே கிடைக்கும் தகுதிநிலை என வரைவிலக்கணம் கூறலாம். எல்லாச் சமூகங்களிலும் காணப்படக்கூடிய பிறவிசார் தகுதிநிலைகளுக்கான அடிப்படைகளாக, பால், இனம், இனக்குழு, குடும்பப் பின்னணி என்பன அமைகின்றன. முயன்றுபெற்ற தகுதிநிலை என்பது, ஒருவர் தனது வாழ்க்கைக் காலத்தில் தன்னுடைய அறிவு, ஆற்றல், திறமை, விடாமுயற்சி போன்றவற்றின் விளைவாகப் பெறுவது. பதவி என்பது பிறவியாலோ, முயற்சியாலோ கிடைக்கக்கூடிய ஒரு தகுதிநிலைக்கு எடுத்துக்காட்டு. ஒருவர் உகந்த அறிவையும், திறமையையும் பெறுவதன் மூலம் குறித்த பணியின் உயர்நிலைக்குச் செல்ல முடியும். இது அவரது சமூக அடையாளத்தை உருவாக்கும். சமூகப் படிநிலையைக் குரலினூடாகத் தெரிவிக்கவும், அறிந்துகொள்ளவும் முடியும்.

வெவ்வேறு சமூகங்களில் தகுதிநிலை
------------------------------

சில சமூகங்களில் சாதி தகுதிநிலையைத் தீர்மானிப்பதில் முக்கிய பங்கு வகிக்கிறது. சமூகப் படிநிலையில் சாதிகள் வெவ்வேறு மட்டங்களில் இருப்பதால் உயர்ந்த மட்டங்களில் இருக்கும் சாதிகளின் உறுப்பினர்கள் உயர்ந்த சமூகத் தகுதிநிலையையும், கீழ் மட்டங்களில் உள்ள சாதிகளைச் சேர்ந்தோர் குறைவான சமூகத் தகுதிநிலையையும் பிறப்பிலேயே பெறுகின்றனர்.

மேற்கோள்கள்
-----------

1. ↑  Robert Brym; John Lie (11 June 2009). *Sociology: Your Compass for a New World, Brief Edition: Enhanced Edition*. Cengage Learning. பக். 88. பன்னாட்டுத் தரப்புத்தக எண்:0-495-59893-3. .
2. ↑  Ferris, Kelly, and Jill Stein. "The Self and Interaction." Chapter 4 of *The Real World: An Introduction to Sociology*. W. W. Norton & Company Inc, Dec. 2011. Accessed 20 September 2014.
3. ↑  Ko, S.J.; Sadler, M.S.; Galinsky, A.D. (2015). "The Sound of Power: Conveying and Detecting Hierarchical Rank Through Voice". *Psychological Science* **26** (1): 3–14. doi:10.1177/0956797614553009.
|  |
| --- |
| **மொழியியல்** |
| கோட்பாட்டு மொழியியல் |
| ஒலியியல் |
| ஒலியனியல் |
| உருபனியல் |
| சொற்றொடரியல் |
| சொற்பொருளியல் |
| மொழிநடை |
| விதிமுறை |
| சூழ்பொருளியல் |
|  |
| பயன்பாட்டு மொழியியல் |
| சமூக மொழியியல் |
| அறிதிற மொழியியல் |
| வரலாற்று மொழியியல் |
| சொற்பிறப்பியல் |
| ஒப்பீட்டு மொழியியல் |

 
**சமூக மொழியியல்** என்பது, பண்பாட்டு நெறிமுறை, எதிர்பார்ப்புக்கள், சூழல் என்பவை அடங்கிய சமூகத்தின் எல்லா அம்சங்களும், மொழி பயன்படுத்தப்படும் முறையில் ஏற்படுத்தும் தாக்கங்கள் பற்றி ஆய்வு செய்யும் துறையாகும்.

இனம், சமயம், தகுதி, பால், கல்வி நிலை போன்ற சமூகக் காரணிகளால் வேறுபடுத்தப்படுகின்ற குழுக்களிடையே எவ்வாறு மொழி வேறுபடுகின்றது, எவ்வாறு இத்தகைய வேறுபாடுகளின் தோற்றமும், கடைப்பிடிப்பும், தனிமனிதர்களை இவ்வாறான சமூக வகுப்புக்கள் அல்லது சமூக பொருளாதார வகுப்புக்களுள் வகைப்படுத்துவதற்குப் பயன்படுகின்றன போன்ற விடயங்களும் சமூக மொழியியலின் கீழ் ஆய்வு செய்யப்படுகின்றன. மொழியின் பயன்பாடு இடத்துக்கிடம் வேறுபடுவதுபோல், சமூகப் பிரிவினர் மத்தியிலும் மொழிப் பயன்பாடு வேறுபட்டுக் காணப்படுகின்றது. இவ்வாறு ஏற்படுகின்ற சமூக மொழிவழக்குகளையே சமூக மொழியியலாளர் ஆய்வு செய்கின்றனர்.

மேற்கோள்கள்
-----------
**சமூக வளர்ச்சிக்கான ஆய்வு மையம்** ( *Centre for the Study of Developing Societies* ) என்பது சமூக அறிவியல் மற்றும் மானுடவியலுக்கான இந்திய ஆராய்ச்சி நிறுவனம் ஆகும். இது 1963 ஆம் ஆண்டு இரசினி கோத்தாரியால் நிறுவப்பட்டது.  இது பெரும்பாலும் இந்திய சமூக அறிவியல் ஆராய்ச்சிக் கழகத்தால் வழங்கப்படும் நிதியால் இயங்குகிறது.  இது புது தில்லியில், தில்லி பல்கலைக்கழகத்திற்கு அருகில் அமைந்துள்ளது.

கண்ணோட்டம்
----------

கோத்தாரி 1963 இல் சிஎஸ்டிஐயை தொடங்குவதற்காக தேசிய சமூக மேம்பாட்டு நிறுவனத்தின் உதவி இயக்குனர் பதவியை விட்டு விலகினார். இது துவக்கத்தில் தில்லியில் உள்ள இந்திரபிரஸ்தா தோட்டத்தில் உள்ள இந்திய வயது வந்தோருக்கான கல்வி சங்கத்திற்கு (ஐஏஇஏ) சொந்தமான கட்டிடத்தில் இயங்கியது.  சிஎஸ்டிஎஸ் பின்னர் 1966-1967 இல் அதன் தற்போதைய இடத்திற்கு மாற்றப்பட்டது.

நூலகம்
------

சிஎஸ்டிஎஸ்சில் உள்ள நூலகம் ஐஏஇஏவின் அடித்தளத்தில் ஒரு சில புத்தக அலமாரிகளுடன் தொடங்கப்பட்டு 1970 இல் முழுமையான ஒரு நூலகமாக வளர்ந்தது. இதில் முதன்மையாக சமூக அறிவியல் மற்றும் மனிடவியல் துறையில் ஆராய்ச்சி மற்றும் உயர் கற்றலுக்கான நூல்கள் உள்ளன. இந்த சேகரிப்பில் சுமார் 29,000 புத்தகங்கள் மற்றும் 5,000 இதழ்கள் மற்றும் சிறிய அளவிலான அறிக்கைகள் மற்றும் கையேடுகள் உள்ளன. 130க்கும் மேற்பட்ட இதழ்கள் தொடர்ந்து பெறப்படுகின்றன. சமகால கருப்பொருள்கள் தவிர, இந்த நூலகத்தில் ஆசியா, ஆப்பிரிக்கா, ஆயுதப் போட்டி, அமைதி இயக்கம், அறிவியல் ஆய்வுகள், சூழலியல், சுற்றுச்சூழல், மனித உரிமைகள் பற்றிய படைப்புகளின் தொகுப்புகள் உள்ளன. இலக்கியம் உள்ளிட பரந்த அளவிலான துறைகளை உள்ளடக்கிய இந்தி புத்தகங்களின் தனி தொகுப்பு உள்ளது. நூல் சேகரிப்பு பட்டியல் கணினிமயமாக்கப்பட்டுள்ளது மேலும் மையத்தில் உள்ள எந்த கணினி மூலமாகவும் பட்டியலை அணுகலாம். சிஎஸ்டிஎஸ் நூலகம் டெவலப்பிங் லைப்ரரிஸ் நெட்வொர்க் மற்றும் சமூக அறிவியல் நூலக வலையமைப்பில் உறுப்பினராக உள்ளது.

தரவு அலகு
---------

சிஎஸ்டிஎஸ் தரவுப் பிரிவு, 1965 இல் நிறுவப்பட்டது. நான்கு தசாப்தங்களுக்கும் மேலாக அரசியல் நடத்தை மற்றும் அணுகுமுறைகள் பற்றிய கணக்கெடுப்பு தரவுகள் காப்பகம் பராமரிக்கப்படுகிறது. அலகில் பல இரண்டாம் நிலை தரவுத் தொகுப்புகளையும் சேகரிக்கபட்டுள்ளது, குறிப்பாக இந்தியாவின் தேர்தல்கள் குறித்த தரவுகள் உள்ளன.

திட்டங்கள்
----------

மையத்தில் உள்ள திட்டங்களில் பின்வருவன அடங்கும்: 

* ஒப்பீட்டு ஜனநாயகத்திற்கான லோக்நிதி திட்டம்
* சாராய் திட்டம்
* இந்திய மொழி திட்டம்

குறிப்புகள்
-----------

1. ↑  "Personally speaking: Rajni Kothari". India-seminar.com. 30 March 2009. 2011-09-04 அன்று பார்க்கப்பட்டது.
2. ↑  About CSDS, CSDS website, 30 March 2009.
3. ↑  "Getting to CSDS". Csds.in. 2011-09-04 அன்று பார்க்கப்பட்டது.
4. ↑  "Interview Rajni Kothari, The Centre and Indian reality". Seminar. 2012. 2014-01-14 அன்று பார்க்கப்பட்டது.
5. ↑  "CSDS - Centre for the Study of Developing Societies". Csds.in. 2012-04-25 அன்று பார்க்கப்பட்டது.
6. ↑  "CSDS". Csds.in. 2012-04-25 அன்று பார்க்கப்பட்டது.
7. ↑  "CSDS". Csds.in. 2012-04-22 அன்று மூலம் பரணிடப்பட்டது. 2012-04-25 அன்று பார்க்கப்பட்டது.
8. ↑  "Lokniti". Lokniti. 2011-07-30. 2012-04-25 அன்று பார்க்கப்பட்டது.
9. ↑  "Welcome to Sarai". Sarai.net. 2012-04-25 அன்று பார்க்கப்பட்டது.
10. ↑  "CSDS". Csds.in. 2012-07-29 அன்று மூலம் பரணிடப்பட்டது. 2012-04-25 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**சமூக கற்றல் கொள்கை** என்பது கற்றல் மற்றும் சமுதாய நடத்தையின் தத்துவமாகும். இக்கொள்கை பிறரை உற்றுநோக்குவதன் மூலம் மற்றும் பிறரைப் பின்பற்றுவதன் மூலம் புதிய நடத்தைகளை மேற்கொள்ளலாம் என்பதனை முன்மொழிகிறது. கற்பித்தல் என்பது சமூக சூழலில் நடைபெறும் ஒரு அறிவாற்றல் சார்ந்த செயல்முறையாகும். மேலும் ஒருவரின் நடத்தை மாற்றம் செயல்பாடு அல்லது நேரடி வலுவூட்டல் இல்லாமலே உற்றுநோக்கல் அல்லது நேரடி அறிவுறுத்தலின் மூலம் முற்றிலும் நிகழ்கிறது. ஒருவரின் நடத்தையை உற்றுநோக்குவதோடு கூடுதலாக, பாராட்டு மற்றும் தண்டனையை உற்றுநோக்குவதன் மூலமும் கற்றல் ஏற்படுகிறது. ஒரு குறிப்பிட்ட நடத்தையை வழக்கமாக பின்பற்றும் போது அது பெரும்பாலும் தொடரும்; மாறாக, ஒரு குறிப்பிட்ட நடத்தை தொடர்ந்து தண்டிக்கப்பட்டால், அது பெரும்பாலும் வீழ்த்தப்படும். இக்கோட்பாடு பாரம்பரிய நடத்தையியல் கோட்பாடுகளில் விரிவடைகிறது. இதில் நடத்தை தனித்தன்மையின் மூலம் நிர்வகிக்கப்படுகிறது.

மேற்கோள்கள்
-----------

1. Albert Bandura (1971). "Social Learning Theory" (PDF). General Learning Corporation. Retrieved 25 December 2013.
2. Bandura, Albert (1963). Social learning and personality development. New York: Holt, Rinehart, and Winston.
3. Renzetti, Claire; Curran, Daniel; Maier, Shana (2012). Women, Men, and Society. Pearson. pp. 78–79. ISBN 978-0205863693.
4. Skinner, B. F. (1947). "Verbal Behavior" (PDF).
5. Hull, C. L. "Simple trial and error learning: A study in psychological theory.". Psychological Review. 37 (3): 241–256. doi:10.1037/h0073614.
6. "Learning". socrates.berkeley.edu. Retrieved 2017-03-30.
7. "The Social Learning Theory of Julian B. Rotter". psych.fullerton.edu. Retrieved 2017-03-30.
8. Chomsky, Noam (1959). "A review of B. F. Skinner's Verbal Behavior". Language. 35 (1): 26–58. doi:10.2307/411334.
**சமூக மானிடவியல்** என்பது, மானிடவியலின் முக்கியமான ஒரு துணைத்துறை. சிறப்பாக, ஐக்கிய இராச்சியத்திலும், அது சார்ந்த பொதுநலவாய நாடுகளிலும், பெரும்பாலான ஐரோப்பிய நாடுகளிலும் சமூக மானிடவியல், பண்பாட்டு மானிடவியலில் இருந்து வேறுபட்ட தனித் துறையாகப் பார்க்கப்படுகிறது. ஐக்கிய அமெரிக்காவில் இத்துறை பண்பாட்டு மானிடவியலின் அல்லது புதிதாக உருவான சமூகபண்பாட்டு மானிடவியலின் பகுதியாகக் கொள்ளப்படுகிறது. பண்பாட்டு மானிடவியலின் கருத்துக்கு முரணாக, பண்பாட்டையும் அதன் தொடர்ச்சியையும் பிற விடயங்களில் தங்கியிருக்கும் ஒரு மாறியாகவே சமூக மானிடவியல் பார்க்கிறது. சமூக மானிடவியலின் மேற்படி கருத்தின்படி, பண்பாடானது சமூக வாழ்க்கையின் பல்வேறுபட்ட அமைவிடங்கள், நோக்குகள், பிணக்குகள், முரண்பாடுகள் போன்றவை உள்ளிட்ட வரலாற்று, சமூகப் பின்னணிகளில் பொதிந்துள்ளது.

வழமைகள், பொருளாதார மற்றும் சமூக அமைப்புக்கள், சட்டமும் பிணக்குத் தீர்த்தலும், நுகர்வு பரிமாற்றக் கோலங்கள், உறவுமுறையும் குடும்ப அமைப்பும், பாலினத் தொடர்புகள், குழந்தை பெறுதலும் சமூகமயமாக்கமும், சமயம் போன்ற விடயங்களில் சமூக மானிடவியலாளர்கள் ஆர்வம் கொண்டுள்ளனர். அதேவேளை உலகவியம், இனவன்முறை, பால்சார்ந்த ஆய்வுகள், இணையவெளியில் உருவாகும் பண்பாடுகள் போன்றவற்றிலும் தற்கால சமூக மானிடவியலாளர்கள் கவனம் செலுத்துகின்றனர்.

மேற்கோள்கள்
-----------

1. ↑  "Benchmark Statement Anthropology (UK)" (PDF). QAA (UK). 2013-09-21 அன்று மூலம் (PDF) பரணிடப்பட்டது. 2012-01-09 அன்று பார்க்கப்பட்டது.
2. ↑  "The Department of Anthropology at Harvard University". Fas.harvard.edu. 2011-03-27 அன்று பார்க்கப்பட்டது.
**சமூக ஆய்வு** (Social research) என்பது, ஒரு முறையான திட்டத்தின் அடிப்படையில் சமூக அறிவியலாளர்களால் நடத்தப்படும் ஆய்வு ஆகும். சமூக ஆய்வு முறைகளைக் அளவறி ஆய்வு, பண்பறி ஆய்வு என இரண்டாகப் பிரிக்கலாம். அளவறி ஆய்வு முறைகள் சமூகத் தோற்றப்பாடுகளை அளவிடக்கூடிய சான்றுகளின் ஊடாக அணுகுகின்றன. இவை, உண்மையானவையும் நம்பத்தகுந்தனவுமான முடிவுகளை எட்டுவதற்குப் பெரும்பாலும் புள்ளியியல் பகுப்பாய்வுகளில் தங்கியுள்ளன. பண்பறி ஆய்வுகள் சமூகத் தோற்றப்பாடுகளை விளங்கிக்கொள்வதற்கு, நேரடிக் கவனிப்பு, பங்கேற்பாளருடனான தொடர்பாடல்கள், நூல்களின் பகுப்பாய்வு போன்றவற்றுக்கு அழுத்தம் கொடுக்கின்றன. அத்துடன் இவை, பொதுமைப்படுத்தலிலும் பார்க்கச் சூழ்நிலை சார்ந்த தற்சார்பான துல்லியத்துத்துக் கூடுதல் அழுத்தம் கொடுக்கக்கூடும்.

ஆய்வு முறைகள் அளவறி முறை, பண்பறி முறை என இரண்டாக வகைப்படுத்தப்பட்டாலும், பெரும்பாலான முறைகள் இரண்டு வகைகளின் கூறுகளையும் கொண்டிருக்கின்றன. எடுத்துக்காட்டாக, பண்பறி முறைத் தரவுகளின் பகுப்பாய்வில் முதல் தரவுகளை முறையான தகவல்களாகக் குறிமுறையாக்கம் செய்வதற்குக் கட்டமைக்கப்பட்ட அணுகுமுறை பயன்படுகிறது. ஆகவே, இரண்டு முறைகளையும் வேறுபடுத்துவதற்கு அவற்றிடையே எளிமையான எல்லைக்கோடு ஒன்று இல்லாமல், அளவறி முறைக்கும், பண்பறி முறைக்கும் இடையே சிக்கலான தொடர்பு காணப்படுகிறது.

பெருமளவாகப் பரந்து காணப்படும் சமூகத் தோற்றப்பாடுகளைப் பகுப்பாய்வு செய்வதற்குச் சமூக அறிவியலாளர்கள் பல்வேறு முறைகளைப் பயன்படுத்துகின்றனர். இவை பல கோடி தனியாட்களிடமிருந்து பெறப்படும் குடிமதிப்பு ஆய்வுத் தரவுகள் முதல், ஒற்றை ஆளின் சமூக அனுபவங்களில் ஆழமான பகுப்பாய்வுகள் வரையும்; தற்காலத் தெருக்களில் என்ன நடக்கிறது என்பதைக் கண்காணிப்பதில் இருந்து, பழங்கால வரலாற்று ஆவணங்களை ஆய்வு செய்வதுவரை வேறுபடுகின்றன. செந்நெறிச் சமூகவியலிலும், புள்ளியியலிலும் உருவான முறைகள், அரசறிவியல், ஊடக ஆய்வு, சந்தை ஆய்வு போன்ற பிற துறைகளின் அடிப்படைகளாக உள்ளன.

மேற்கோள்கள்
-----------

1. ↑  Shackman, Gene. What is Program Evaluation, A Beginner's Guide. Module 3. Methods. The Global Social Change Research Project. 2009. Available at. See Resources.
2. ↑  Elizabeth H Bradley; Leslie A Curry; Kelly J Devers (August 2007). "Qualitative Data Analysis for Health Services Research: Developing Taxonomy, Themes, and Theory". *Health Serv Res* **42** (4): 1758–1772. doi:10.1111/j.1475-6773.2006.00684.x. பப்மெட்:17286625.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கல்லாடம்** |

கல்லாடம் என்னும் சைவ நூல் கல்லாடர் என்பவரால் இயற்றப்பட்டது. ஒன்பதாம் திருமுறைகளில் ஒன்றான இந்த நூல் 11ஆம் நூற்றாண்டில் தோன்றியது. 102 ஆசிரியப் பாக்கள் கொண்டது. இவற்றில் 2 பாயிரம். அடுத்து வரும் 100 பாடல்கள் நூல். ‘கல்லாடம் கற்றவனோடு சொல்லாடாதே’ என்பது சைவ சமயப் பழமொழி. சிவன் பற்றிய கதைகள் இதில் மலிந்துள்ளன. வெறிவிலக்கல், பாடல் 101 ஆறு பார்த்து உற்ற அச்சக் கிளவி பாடல் 102 முதலான அகத்திணைக்கு உரிய துறைத்தலைப்புகள் இதன் பாடல்களுக்குத் தலைப்பாக இடப்பட்டுள்ளன.

இதில் உள்ள சில செய்தித் தொடர்கள்
* கொங்குதேர் வாழ்க்கைச் செந்தமிழ் கூறி
* தன்கண் போலும் எண்கண் நோக்கி
* கன்னி கொண்டிருந்த மன்னருட் கடவுள்
* பாரிடம் குனிப்ப ஆடிய பெருமான்
* 

'அன்பின் ஐந்திணை' என்று அறுபது சூத்திரம்  

கடல்அமுது எடுத்துக் கரையில் வைத்ததுபோல்  

பரப்பின் தமிழ்ச்சுவை திரட்டி மற்றவர்க்குத்   

தெளிதரக் கொடுத்த தென்தமிழ்க் கடவுள்

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

அடிக்குறிப்பு
-------------

* கல்லாடம் நூல்

1. ↑  பாடல் 3
2. ↑  பாடல் 4
3. ↑  பாடல் 8
4. ↑  பாடல் 9
5. ↑  பாடல் 5
பேராசிரியர் **அதுல் குமார்** (*Prof. Atul Kumar*) ஒரு செயற்கை கரிம வேதியியல் பேராசிரியர் ஆவார். இந்திய அறிவியல் மற்றும் புதுமையியல் ஆராய்ச்சிக் கழகம் (AcSIR), மத்திய மருந்து ஆராய்ச்சி நிறுவனம் (CSIR-CDRI) ஆகியவற்றில் பேராசிரியராகவும் முதன்மை விஞ்ஞானியாகவும் பணியாற்றினார். இந்திய அரசு 2007 ஆம் ஆண்டு இவருக்கு பத்மசிறீ விருதை வழங்கி சிறப்பு செய்தது. 
மருத்துவ வேதியியலில் முனைவர் பட்டம் பெற்ற பேராசிரியர் அதுல் குமார், அதற்கு பிந்தைய ஆராய்ச்சிக் கல்வியை அமெரிக்காவில் உள்ள பஃப்பலோ கல்லூரியில் பெற்றார்.

வாழ்க்கைப் பயணம்
----------------

மருத்துவ வேதியியல் துறையிலும் மருந்து வடிவமைப்பிலும் பேராசிரியர் அதுல் குமார் 24 ஆண்டுகள் அனுபவத்தைக் கொண்டிருந்தார்.

கல்விப்பணி
----------

பாலி ஐதரோகுயினோன் வழிப்பொருட்கள் தயாரிக்கும் தொகுப்பு முறையில் இவர் நிபுணத்துவம் பெற்றவராக இருந்தார்.சமச்சீரற்ற ஆன்ட்செச் வினைகள் வழியாக தொகுப்புமுறையில் பாலி ஐதரோகுயினோன் தயாரித்தல்  and  தொடர்பான இவரது ஆய்வுக் கட்டுரைகள் முறையே 195, 94 முறைகள் மேற்கோளாகப் பயன்படுத்தப்பட்டுள்ளது.

இந்திய மருந்துப்பொருள் உற்பத்தியாளர்கள் நிறுவனத்தின் விஞ்ஞானி விருதை இவர் வென்றுள்ளார். அமெரிக்க வேதியியல் கழகத்தின் உலகாய ஆலோசனைக் குழுவின் உறுப்பினராகவும் இருந்துள்ளார்.90 ஆய்வுக் கட்டுரைகளின் ஆசிரியராகவும் 45 காப்புரிமைகளுக்குச் சொந்தமானவராகவும் சிறந்து விளங்கியுள்ளார்

மேற்கோள்கள்
-----------

1. ↑  "Padma Awards" (PDF). Ministry of Home Affairs, Government of India. 2015. நவம்பர் 15, 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது. Unknown parameter `|=` ignored (உதவி)
2. 1 2  "Official website at CSIR". 2014-11-04 அன்று மூலம் பரணிடப்பட்டது. 2017-01-02 அன்று பார்க்கப்பட்டது.
3. ↑  A Kumar, RA Maurya, "Synthesis of polyhydroquinoline derivatives through unsymmetric Hantzsch reaction using organocatalysts
A *Tetrahedron* Volume 63, Issue 9, 26 February 2007, Pages 1946–1952
4. ↑  "Bakers’ yeast catalyzed synthesis of polyhydroquinoline derivatives via an unsymmetrical Hantzsch reaction" *Tetrahedron Letters* Volume 48, Issue 22, 28 May 2007, Pages 3887–3890

புற இணைப்புகள்
--------------

* Official website at CSIR பரணிடப்பட்டது 2014-11-04 at the வந்தவழி இயந்திரம்.
**அதீன் பந்தியோபாத்தியாய்** (*Atin Bandyopadhyay*, 1934 - சனவரி 19, 2019) வங்க எழுத்தாளர். 1934ல் கிழக்கு வங்கத்தில் டாக்கா அருகே உள்ள ரைனாடி கிராமத்தில் பிறந்தார். தந்தை அபிமன்யு பந்த்யோபாத்யாய. தாய் லாவண்யா பிரபா தேபி.

வாழ்க்கைக் குறிப்பு
-------------------

கூட்டுக்குடும்பத்தில் பிறந்து வளர்ந்த அதீன் சோனார் கோவன் பானாம் பள்ளியில் கல்விகற்றார். பள்ளிநாட்களுக்கு பின் இந்தியாவுக்கு குடிபெயர்ந்தார். 1956ல் கல்கத்தா பல்கலையில் பட்டப்படிப்பை முடித்து ஆசிரிட்யப்பயிற்சி பெற்றார். வாகன ஓட்டுநராகவும் ஆசிரியராகவும் பணியாற்றினார். 1962 முதல் கல்கத்தாவில் வசிக்க ஆரம்பித்தார்

பெகாம்பூரில் இருந்து வெளிவந்த அபஸார் என்ற இதழில் 1952ல் முதல் கதை வெளியாகியது. மூன்று பாகங்களாக அவர் எழுதிய பிரிவினையின் கதையான இந்நாவல்தான் அவரது மிகச்சிறந்த படைப்பு. நீல்கண்ட் பக்கிர் கோன்சே (நீலகண்ட பறவையைத் தேடி) அதன் முதல் பகுதி. அலௌகிக் ஜலாஜன், இஸ்வரேர் பகன் ஆகியவை பிற பகுதிகள். நீலகண்ட பறவையைத் தேடி மட்டும் தமிழில் வெளிவந்துள்ளது

விருதுகள்
---------

* பங்கிம் புரஸ்கார் 1998 .
* புலால்கா விருது 1993
* பிபூதிபூஷன் விருது 1991.
* மோடிலால் புரஸ்கார்
* தாராசங்கர் புரஸ்கார்
* நாராயண் கங்கோபாத்யாய சுதா புரஸ்கார்
* கேந்திர சாகித்ய அக்காதமி 2001

படைப்புகள்
----------

* நீல்கண்ட்பக்கிர் கோஞ்சே
* அலௌகிக் ஜலஜன்
* இஸ்வரீர் பகன்
* அபாட்
* தேவி மகிமா
* சமுத்ர மனுஷ்
* நக்ன இஸ்வர்
* சேஷ் ட்ரிஷ்ய
* மனுஷெர் கர்பாரி
* மனுஷெர் ஹஹஹர்
* துஹ்ஸ்வப்ன
* எக்டி ஜலேர் ரேகா
* பஞ்சாக்னி
* உபேக்‌ஷா
* த்விதிய புருஷ்
* ருப்கதர் அங்டி
* உத்தப்

மேற்கோள்கள்
-----------

1. ↑  "Atin Bandyopadhyay, 1934". LOC. 15 July 2012 அன்று பார்க்கப்பட்டது.

வெளியிணைப்புகள்
---------------

* Library of Congress profile
* Bengali Books Online profile பரணிடப்பட்டது 2009-10-20 at the வந்தவழி இயந்திரம்
உடைந்த செம்பதக் கண்ணாடியில் காணப்படும் மணியுருத் துண்டுகள்
உடைந்த ஒட்டுக் கண்ணாடி. இடைப்படலத்தை படத்தின் மேற்பகுதியில் காணலாம்
லாயிட்சு கட்டிடத்தில் உள்ள கம்பிவலைக் கண்ணாடி
**காப்புக் கண்ணாடி** என்பது, குறைந்த அளவு உடையும் வாய்ப்புக் கொண்ட அல்லது உடைந்தாலும் அதிகம் பாதிப்புக்களை ஏற்படுத்தாத தன்மை கொண்ட கண்ணாடி ஆகும். செம்பதக் கண்ணாடி, ஒட்டுக் கண்ணாடி, கம்பிவலைக் கண்ணாடி போன்றவை காப்புக் கண்ணாடிக்கு எடுத்துக்காட்டுகள். ஒட்டுக் கண்ணாடியும், கம்பிவலைக் கண்ணாடியும் பிராங்க் சூமன் என்பவரால் கண்டுபிடிக்கப்பட்டது. இம்மூன்று வழிமுறைகளையும் ஒன்றிணைத்தும் காப்புக் கண்ணாடிகளை உருவாக்க முடியும். அதாவது, செம்பதக் கண்ணாடிகளை ஒட்டி அதில் கம்பிவலையையும் உள்ளிட்டுக் கண்ணாடிகளைட்த் தயாரிக்கலாம். எனினும், முதல் இரு வழிமுறைகளுடன் கம்பிவலையைப் பயன்படுத்துவது மிகவும் குறைவு.

செம்பதக் கண்ணாடி
----------------

முதன்மைக் கட்டுரை: செம்பதக் கண்ணாடி
சாதாரண கண்ணாடிகளைக் கட்டுப்பாடான வெப்பம் அல்லது வேதியியல் முறைகளைப் பயன்படுத்திப் பதனப்படுத்துவதன் மூலம் கூடிய பலம் கொண்ட செம்பதக் கண்ணாடிகள் உருவாக்கப்படுகின்றன. செம்பதம் செய்யும்போது கண்ணாடிக்குள் சமநிலையான உட்தகைப்பு உருவாகிறது. இதனால், கண்ணாடி உடையும்போது பெரிய கூரிய முனைகளைக் கொண்ட துண்டுகளாக உடையாமல் மணியுருவான சிறிய துண்டுகளாக உடைகிறது. இவ்வாறான மணியுருத் துண்டுகளினால் காயம் உண்டாகக் கூடிய வாய்ப்புக்கள் மிகவும் குறைவு. 

கூடிய பலம், பாதுகாப்பு என்பன காரணமாகச் செம்பதக் கண்ணாடி பல்வேறு முக்கியமான தேவைகளுக்குப் பயன்படுகின்றது. உந்துகளின் சாளரக் கண்ணாடிகள், கண்ணாடிக் கதவுகள், மேசை மேற்பரப்புகள், குளிர்பதனப் பெட்டித் தட்டுகள், சுழியோடுவோருக்கான முகமூடிகள், சமையல் பாத்திரங்கள் போன்றவை செம்பதக் கண்ணாடி பயன்படுத்தப்படும் பொருட்களுக்கான சில எடுத்துக்காட்டுகள். தோட்டா துளையாக் கண்ணாடிகளின் ஒரு கூறாகவும் செம்பதக் கண்ணாடிகள் பயன்படுகின்றன.

ஒட்டுக் கண்ணாடி
---------------

முதன்மைக் கட்டுரை: ஒட்டுக் கண்ணாடி
பல கண்ணாடித் தகடுகளை பாலிவைனைல் புயூட்டிரல் போன்ற நெகிழிப் பொருட்களை இடைப்படலமாகப் பயன்படுத்தி ஒட்டுவதன் மூலம் ஒட்டுக் கண்ணாடிகள் பெறப்படுகின்றன. கண்ணாடி உடையும்போது இடைப்படலத்தில் ஒட்டிக்கொண்டு இருப்பதால் துண்டுகள் கீழே விழுவது இல்லை. ஒட்டுக் கண்ணாடிகளில் தேவையைப் பொறுத்துச் சாதாரண கண்ணாடித் தகடுகளையோ செம்பதக் கண்ணாடித் தகடுகளையோ பயன்படுத்தலாம்.

கம்பிவலைக் கண்ணாடி
------------------

முதன்மைக் கட்டுரை: கம்பிவலைக் கண்ணாடி
மெல்லிய உலோகக் கம்பிகளினாலான வலையை கண்ணாடித் தகட்டினுள் பதிப்பதன் மூலம் கம்பிவலைக் கண்ணாடிகள் உருவாக்கப்படுகின்றன. வலிதாக்கிய காங்கிறீட்டு போன்ற கட்டிடப் பொருட்களில் கம்பிகள் காங்கிறீட்டுக்குக் கூடிய பலம் கொடுப்பதுபோல், கம்பிவலை கண்ணாடிக்குக் கூடிய பலம் கொடுக்கும் எனக் கருதப்பட்டாலும், கம்பிவலைக் கண்ணாடி சாதாரண கண்ணாடியிலும் பலம் குறைந்தது. ஆனாலும், தீத்தடுப்புத் தன்மை தேவைப்படும் இடங்களில் கம்பிவலைக் கண்ணாடிகள் பரவலாகப் பயன்படுகின்றன.
**காமராஜ்** (*Kamaraj*) 2004 ஆம் ஆண்டு வெளிவந்த திரைப்படமாகும். தமிழக முதல் அமைச்சராகவும் அரசர்களை உருவாக்குபவர் என்ற பட்டத்தினையும் பெற்ற காமராஜரின் வரலாற்றுப் பின்னணியில் இத்திரைப்படம் வெளிவந்தது.

வகை
---

* வரலாற்றுப்படம்

கதை
---

கதை மூன்று கட்டங்களாக பிரிக்கப்பட்டுள்ளது. சுதந்திரத்திற்கு முந்தைய காலம், காமராஜின் குழந்தைப் பருவம், சத்தியமூர்த்தியின் செல்வாக்கு, ஒரு அரசியல்வாதியாக காமராஜின் வளர்ச்சி மற்றும் அவரது சிறை வாழ்க்கை ஆகியவற்றை சித்தரிக்கிறது.

நடிகர்கள்
---------

* ரிச்சர்டு மதுரம்- கே. காமராஜ் (பின்னணிக்குரல்: எம். எசு. பாசுகர்)
* மகேந்திரன் - கே. ராஜாராம்
* வி. எஸ். ராகவன்
* சாருஹாசன்
* விஜயன்
* விஜயகுமார்- பெரியார் ஈ.வே.ராமசாமி

பாடல்கள்
--------

இப்படத்தில் இளையராஜா இசையமைத்த ஐந்து பாடல்கள் இடம்பெற்றிருந்தன. பாடல்களில் மகாகவி சுப்பிரமணிய பாரதி, வாலி மற்றும் இளையராஜா ஆகியோரது வரிகள் இடம்பெற்றன.

* "வந்தே மாதரம்"
* "நாடு பார்த்ததுண்டா"- வாலி
* "ஊருக்கு உழைத்தவனே"
* "செந்தமிழ் நாடெனும்" -சுப்பிரமணிய பாரதி
* "காமராஜ் பேச்சு"

துணுக்குகள்
-----------

* 20 நாட்களில் படமாக்கப்பட்ட இத்திரைப்படம் 50 லட்சம் ரூபாய் செலவில் எடுக்கப்பட்டது.
* இத்திரைப்படத்திற்கான இசையமைப்பினை நான்கு நாட்களில் முடித்திருந்தார் இளையராஜா.
*

விமர்சனம்
---------

இத்திரைப்படம் விருதுநகரில் உள்ள காமராஜரின் தங்கை மறைந்த .நாகம்மாளின் குடும்பத்தினர்களின் கருத்தையும் காமராஜருடன் அவரின் தங்கை மகன்களின் அனுபவங்களையும் கேட்காமல் எடுக்கப்பட்டதால் காமராஜரின் அரசியல் வாழ்க்கை தவிர அவருடைய தாய், தங்கை, தங்கை மகன்கள், மகள்கள், மருமகள்கள், தங்கை பேரன்மார்கள் என பெரிய குடும்பப் பின்னணி இப்படத்தில் வெளிச்சத்துக்கு வராமலேயே போய்விட்டது.

இவற்றையும் காண்க
----------------

* பாரதி
* பெரியார்

வெளியிணைப்புகள்
---------------

* சர்வதேச திரைப்படத் தரவுத் தளத்தில்


1. ↑   *காமராஜ்*. மாலைமலர். சூலை 15, 2015. .
**பேரெழிற்புள்** *(Astrapia stephaniae)* என்பது கிட்டத்தட்ட 37 செமீ வரை வளரும் நடுத்தர அளவான கரிய சந்திரவாசிப் பறவையினம் ஒன்றாகும். இது ஒளிர்வான நீலப் பச்சை மற்றும் ஊதா நிறங் கொண்ட தலையையும், பட்டுப் போன்ற கீழ்ப் பகுதி இறகமைப்பையும், மிகவும் நீண்டு அகன்ற ஊதா கலந்த கருநிறமான வாலிறகுகளையும் கொண்டிருக்கும். இதன் பெண் பறவை நீலங் கலந்த கருமையான தலையையும் கரிய கோடுகளுடன் கூடியதான கறுவா போன்ற கபில நிறத்திலான கீழ்ப் பகுதியையுங் கொண்ட கடுங்கபில நிறத்தினதாகும். இவ்வினம் பரவிக் காணப்படும் மிகக் குறுகிய பகுதியில் காணப்படுவதான, இவ்வினத்துக்கும் நாடாவால் எழிற்புள் இனத்துக்கும் கலந்து பிறந்த பறவையானது பெருவால் எழிற்புள் என அழைக்கப்படும்.

பேரெழிற்புள்ளானது 1884 ஆம் ஆண்டு கார்ல் ஹன்சுற்றைன் என்பவராற் கண்டறியப்பட்டது. இவ்வினம் பப்புவா நியூ கினி நாட்டின் நடு மற்றும் கிழக்குப் பகுதிகளிற் காணப்படும் மலைசார் காடுகளுக்கு மாத்திரமே தனிச்சிறப்பானதாகும்.

மேற்கோள்கள்
-----------

* BirdLife International (2004). *Astrapia stephaniae*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 12 May 2006. இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

வெளித் தொடுப்புகள்
------------------

* பறவையுயிர் இனங்களின் மெய்யறிக்கை பரணிடப்பட்டது 2009-01-05 at the வந்தவழி இயந்திரம்
* ஐயுசிஎன் செம்பட்டியல்

1. ↑  BirdLife International (2018). "*Astrapia stephaniae*". *IUCN Red List of Threatened Species* **2018**: e.T22706222A130412419. doi:10.2305/IUCN.UK.2018-2.RLTS.T22706222A130412419.en.. பார்த்த நாள்: 11 November 2021.
இ. சுந்தரமூர்த்தி
**இ. சுந்தரமூர்த்தி** என்பவர் தமிழறிஞர், பேராசிரியர், எழுத்தாளர் மற்றும் எனப் பன்முக ஆற்றல் கொண்டவராவார்.

பிறப்பு
-------

கோயம்புத்தூர் மாவட்டம் வெள்ளலூரில் 1942இல் பிறந்தார்.

பணி
---

சென்னைப் பல்கலைக்கழகத்தில் தமிழ் மொழி, இலக்கியத்துறைகளில் தலைவர், பதிப்புத்துறைத்தலைவர் உள்ளிட்ட பல்வேறு நிலைகளில் 32 ஆண்டுகள் பணியாற்றியுள்ளார். டிசம்பர் 19 2001 முதல் டிசம்பர் 18 2004 வரை தஞ்சாவூர் தமிழ்ப் பல்கலைக்கழகத்தின் துணைவேந்தராகப் பணியாற்றியுள்ளார். செம்மொழி நிறுவனத்தில் 2008 முதல் 2014 வரை முதுநிலை ஆராய்ச்சியாளராக இருந்துள்ளார். இந்நிறுவனத்தின் துணைத்தலைவராக நியமிக்கப்பட்டுள்ளார்.

நூல்கள், கட்டுரைகள்
-------------------

சுவடியியல், பதிப்பியல், இலக்கணம், நடையியல் எனப் பல துறைகளில் 70க்கும் மேற்பட்ட நூல்களை எழுதியுள்ளார்.  260 கட்டுரைகள் எழுதியுள்ளார். தமிழக அரசின் திருக்குறள் விருது[] உள்ளிட்ட 20-க்கும் மேற்பட்ட விருதுகளைப் பெற்றுள்ளார்.

பயணங்கள்
--------

தமிழாய்வுப் பணிகளுக்காக அமெரிக்கா, ஜெர்மனி, இலங்கை, மலேசியா உள்ளிட்ட நாடுகளுக்குச் சென்றுள்ளார். சிகாகோவில் நடைபெற்ற உலகத் தமிழாராய்ச்சி மாநாட்டில் ஆய்வுக்கட்டுரை வழங்கியுள்ளார்.

மேற்கோள்கள்
-----------

1. 1 2 3 4  செம்மொழி நிறுவனத்தின் துணைத்தலைவராக பேராசிரியர் இ.சுந்தரமூர்த்தி நியமனம், தினமணி, 22 செப்டம்பர் 2021
2. ↑  செம்மொழி நிறுவனம் இ.சுந்தரமூர்த்தி நியமனம், தினமலர், 22 செப்டம்பர் 2021
3. ↑  மத்திய செம்மொழி நிறுவனத்தின் துணைத்தலைவராக இ.சுந்தரமூர்த்தி இன்று பொறுப்பேற்பு, இந்து தமிழ் திசை, 23 செப்டம்பர் 2021

வெளி இணைப்புகள்
---------------